૫ દુનિયામાં કંઈ કેટલાયે લોકોએ પોતાના ધર્મગુરુને પૂછ્યું હશે કે ‘કેમ આટલાં બધાં દુઃખ, કેમ આટલી તકલીફો?’ ઘણી વખત જવાબ મળે છે કે ‘જેવી ઉપરવાળાની મરજી.’ કે પછી ‘જેવું જેનું નસીબ.’ અમુક ગુરુઓ કહેશે, ‘એ તો ઈશ્વરની લીલા છે.’ બીજા કહેશે, ‘ઈશ્વરને જેની જરૂર પડે, તેને ઉપર બોલાવી લે છે.’ પણ આપણે શીખી ગયા તેમ, એ તો માણસોએ ઘડી કાઢેલી ખોટી માન્યતાઓ છે. કોઈ પણ દુઃખ પાછળ ઈશ્વરનો હાથ નથી. બાઇબલ જણાવે છે: ‘દુષ્ટતા કરવી એ ઈશ્વરથી દૂર છે. અને અન્યાય કરવો એ સર્વશક્તિમાનથી દૂર છે.’—અયૂબ ૩૪:૧૦.